EELNÕU

|  |
| --- |
| M Ä Ä R U S |
|  |
| Kadrina | 28. detsember 2022 nr  |
|  |
|  |
| Kadrina Vallavolikogu 2019. aasta 3. märtsi määruse nr 26 „Kadrina Vallavalitsuse hallatavate asutuste töötasustamise kord“ muutmine |  |
|  |

Määrus kehtestatakse kohaliku omavalitsuse korralduse seaduse § 6 lõike 2 ja § 6 lõike 3 punkti 2 alusel.

**§ 1.** **Kadrina Vallavolikogu 2019. aasta 3.märtsi määruse nr 26 „Kadrina Vallavalitsuse hallatavate asutuste töötasustamise kord“ muutmine**

Kadrina Vallavolikogu 2019. aasta 3.märtsi määruse nr 26 „Kadrina Vallavalitsuse hallatavate asutuste töötasustamise kord“ § 6 muudetakse ja sõnastatakse järgmiselt:

§ 6 Palgagrupid

(1) Töökohad on jaotatud palgagruppideks.

(2) Palgagrupile vastab põhipalga vahemik, mis määrab vastavasse palgagruppi kuuluvate töökohtade kuu põhipalga miinimum- ja maksimummäära täistööajaga töötamise korral.

Palgagruppide palgavahemikud on järgmised.

|  |  |  |  |
| --- | --- | --- | --- |
| Palgagrupid | Miinimummäär | Maksimum-määr | Töökohtade grupid |
| I | Vabariigi Valitsuse kehtestatud töötasu alammäär | 1300 | Abipersonal ja nooremspetsialistid (erialane ettevalmistus ei ole nõutav, väljaõpe kohapeal) |
| II | 1200 | 1900 | Keskastme spetsialistid( nõutav erialane ettevalmistus) |
| III | 1500 | 2500 | Tippspetsialistid ( nõutav kõrgharidus ja erialane kogemus) |
| IV | 1700 | 3300 | Allasutuste juhid |

**§ 2. Määruse jõustumine**

Määrus jõustub kolmandal päeval pärast Riigi Teatajas avaldamist

|  |
| --- |
| (allkirjastatud digitaalselt) |
| Madis Viise |
| vallavolikogu esimees |

Seletuskiri määruse eelnõu „Kadrina Vallavolikogu 2019. aasta 3.märtsi määruse nr 26 „Kadrina Vallavalitsuse hallatavate asutuste töötasustamise kord“ muutmine“ juurde

Kadrina vallas on reguleeritud ametiasutuse teenistujatele ja hallatavate asutuste töötajatele palga määramise ja maksmise kord Kadrina Vallavolikogu on 2019. aasta 3. märtsi määrusega nr 25 „Kadrina Vallavalitsuse palgajuhend“ ning määrusega nr 26 **„**Kadrina Vallavalitsuse hallatavate asutuste töötasustamise kord.“

Käesoleva määrusega muudetakse Kadrina Vallvalitsuse hallatavate asutuste töötasustamise korra § 6. Täpsustatakse töökohtade gruppide kirjeldused ja ühtlustatakse need määruse nr 25 § 5 olevate teenistuskohtade gruppide kirjeldustega.

Seoses elukalliduse tõusuga on tekkinud vajadus tõsta töötajate töötasusid, millest tulenevalt muudetakse seni kehtinud palgavahemikke.

Võrdlus kehtivate määradega.

|  |  |  |
| --- | --- | --- |
| **Palgagrupp** | **Kehtivad määrad** | **Kehtestatavad määrad** |
|   | **Miinimummäär** | **Maksimummäär** | **Miinimummäär** | **Maksimummäär** |
| I | Vabariigi Valitsuse kehtestatud töötasu alammäär | 1100 | Vabariigi Valitsuse kehtestatud töötasu alammäär | 1300 |
| II | 800 | 1500 | 1200 | 1900 |
| III | 1200 | 2000 | 1500 | 2500 |
| IV | 1400 | 2500 | 1700 | 3300 |

Mare Kukk

pearaamatupidaja